God en Jesus – EK IS WAT EK IS - 4 Oktober 2021 - undefined - BibleSA
Hierdie Naam is die somtotaal van wie God is – ten opsigte van aard, karakter, natuur, ensovoorts. Hy is! Wat 'n goddelike gerusstellende wete in ons deurmekaar en veranderende wêreld: ons kan vastigheid en veiligheid in ons Immer-Dieselfde-God vind. Die gelowige kan sy of haar toekoms aan God toevertrou, want Hy ken reeds die fynste besonderhede van môre. Met dit in gedagte, wonder ek of ons Hom nie meermale as Vader moet volg en geniet nie, eerder as om Hom te probeer ontleed?
Die wese van God, EK IS, is ook in Jesus Christus teenwoordig. Tydens 'n gesprek met ongelowige Jode, waarsku Hy hulle dat hulle in hul sondes sal sterf, tensy hulle glo dat Hy is wie Hy sê Hy is: "Ek is wat Ek is." (Johannes 8:24) Met verwysing na sy kruisiging, begelei Jesus hulle om te verstaan wat Hy bedoel: "Eers wanneer julle die Seun van die mens verhoog het, sal julle begryp dat Ek is wat Ek is…" (Johannes 8:28). As finale bevestiging om hierdie waarheid oor wie Hy is, vas te knoop, verwys Hy, soos God, na sy verhouding met Abraham: "Voordat Abraham gebore is, was Ek al wat Ek is."(Johannes 8:58) Dit is die Naam waarmee Hy aangeroep moet word van "geslag tot geslag." En dan die gee hy die rede: "Ek is die Seun van God." (Johannes 10:36)
Gebed: Hemelse Vader, wat 'n geloofsanker om te weet dat ons Hemelse Vader en Jesus Christus ons Verlosser, Is wie Hulle Is. En dat ons deur geloof deel van hierdie Goddelike, ewige EK IS familie mag wees met die wete dat Vader en Seun "is gister en vandag dieselfde en tot in ewigheid." (Hebreërs 13:8) Amen